ຈີນລົງໂທດ ອະດີດເຈົ້າໜ້າທີ່ບ້ານ 2 ຄົນ ໃນຂໍ້ຫາຄໍຣັບຊັ່ນ
ອະດີດ​ເຈົ້າ​ໜ້າ​ທີ່​ບ້ານ​​ສອງ​ຄົນ ​ໃນພາກ​ໃຕ້ຂອງ​ຈີນ ​ໄດ້​ຖືກ​ຂັບໄລ່​ອອກ​ຈາກ ​ພັກ​ຄອມ​ມິ​ວນິສ ລຸນຫລັງການສອບສວນ ໃນຂໍ້ຫາສໍ້ລາດບັງຫລວງ.
ອະດີດເຈົ້າໜ້າທີ່ສອງຄົນ ຢູ່ທີ່ບ້ານແຫ່ງນຶ່ງໃນພາກໃຕ້ຂອງຈີນ ໄດ້ຖືກຂັບໄລ່ອອກ ຈາກພັກຄອມມິວນິສ ຊຶ່ງເປັນພັກລັດຖະບານຂອງຈີນ ຫລັງຈາກທີ່ພວກເຂົາເຈົ້າ ໄດ້ຕົກເປັນເປົ້າ ໃນການໂຮມຊຸມນຸມປະທ້ວງຄັ້ງໃຫ່ຍຕໍ່ຕ້ານການສໍ້ລາດບັງຫຼວງ ແລະ ການຍຶດເອົາດິນທີ່ບໍ່ເປັນທໍາໃນປີແລ້ວນີ້ ອົງການຂ່າວຊິນຫົວຂອງທາງການຈີນກ່າວວ່າ ທ່ານ Xue Chang ອະດີດຫົວໜ້າພັກ ຄອມມິວນິສ ທີ່ບ້ານ Wukan ໃນແຂວງກວາງຕຸ້ງ ແລະທ່ານ Chen Shunyi ອະດີດ ຜູ້ນໍາຄະນະກໍາມະການບ້ານ ຍັງໄດ້ຖືກສັ່ງໃຫ້ເອົາເງິນຫລາຍພັນໂດລາ ທີ່ເປັນລາຍໄດ້ ຜິດກົດໝາຍ ຂອງພວກເຂົາເຈົ້ານັ້ນຄືນໃຫ້ແກ່ຊາວບ້ານ ອະດີດເຈົ້າໜ້າທີ່ອີກ 6 ຄົນຂອງບ້ານ Wukan ກໍໄດ້ຖືກລົງໂທດຄືກັນພ້ອມໆກັບເຈົ້າ ໜ້າທີ່ເມືອງແລະເຈົ້າໜ້າທີ່ເທດສະບານອີກສິບກວ່າຄົນ ການປະທ້ວງໄດ້ເກີດຂື້ນທີ່ບ້ານ Wukan ໃນເດືອນກັນຍາປີກາຍຊຶ່ງພວກຊາວບ້ານທີ່ ໃຈຮ້າຍໄດ້ກ່າວຫາວ່າ ເຈົ້າໜ້າທີ່ທ້ອງຖິ່ນພາກັນຍຶດເອົາດິນດອນຂອງເຂົາເຈົ້າແບບຜິດ ກົດໝາຍ ການປະທ້ວງໄດ້ໃຊ້ເວ ລາຢູ່ຫລາຍອາທິດ ແລະໄດ້ເກີດຄວາມຮຸນແຮງຂື້ນ ຫລັງຈາກນຶ່ງໃນບັນດາຜູ້ນໍາພາການປະທ້ວງໄດ້ເສຍຊີວິດຢູ່ຂະນະທີ່ໃນຄວາມຄຸ້ມຄອງ ຂອງເຈົ້າໜ້າທີ່ຕໍາຫລວດ ການເສຍຊີວິດທີ່ວ່ານີ້ໄດ້ເປັນເຫດໃຫ້ພວກຊາວບ້ານພາກັນເຂົ້າຄວບຄຸມບ້ານ Wukan ໂດຍໄດ້ບັງຄັບໃຫ້ເຈົ້າໜ້າທີ່ຂອງພັກຫລົບໜີແລະຕໍາຫລວດໄດ້ປິດລ້ອມບ້ານນີ້ໄວ້